สวัสดีครับ อวัยวะเพศของผมตีบถ้ารูดจะมีแผล มีเพศสัมพันธ์ลำบากมากครับ ทำยังไงถึงจะหายโดยไม่ขลิบครับ (ผมเป็นเบาหวานด้วย)
สวัสดีค่ะ อาการที่ปลายอวัยวะเพศชายตีบ มีแผล เจ็บขณะมีเพศสัมพันธ์นั้น อาจจะเกิดจาก ภาวะหนังหุ้มปลายองคชาตตีบ คือภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ซึ่งอาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวันแต่หากมีอาการเจ็บปวด ทำให้เกิดแผลขึ้นมาแล้ว เหล่านี้ควรได้รับการรักษา เช่นถ้าช่วงที่อักเสบมาก แพทย์อาจจ่ายยากลุ่มลดอาการอักเสบทาเฉพาะที่จนการอักเสบดีขึ้นก่อน หรือถ้าแผลติดเชื้อก็จะรักษาภาวะติดเชื้อของแผลร่วมไปด้วย จากนั้นอาจพิจารณาดูข้อบ่งชี้ในการทำการขลิบหนังหุ้มปลายต่อไปในเบื้องต้นควรงดการมีเพศสัมพันธ์ ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ควรทำความสะอาดด้วยน้ำอุ่นทุกวันในระหว่างอาบน้ำ รวมทั้งดึงหนังหุ้มปลายองคชาตให้เปิดออกอย่างช้า ๆ แต่ถ้ามีแผลเจ็บมาก ควรไปพบแพทย์เพื่อตรวจประเมินอาการต่อไป